
Această conferință, apărută întâia oară în anul 1896 in 
revista şcolară „Amicul Tinerimii“ din Târgu-Jiu, şi repro- 
dusă apoi în anul 1899 în „Raportul anual al Gimna- 
ziului real „Tudor Vladimirescu“ din acelaş oras, vede 
astăzi pentru a treia oară lumina zilei. 

Dedic această modestă lucrare juvenilă, care a fost o ex- 
pansiune sinceră si entuziastă a sufletului meu, 

tinerelor generaţii din liceele noastre 
imbibate de otrava scepticismului, cu dorința ca citirea ei 
să contribue a mai înălța, întru câtva, în inima lor senti- 
mentul de ideal şi de împlinire a datoriei. 

-Cine nu urmăreşte un ideal în viaţă şi nu luptă din 
răsputeri pentru realizarea lui, cine nu este călăuzit in 
această luptă de conştiinţa datoriei, este asemenea unei scân- 
duri târâtă de valuri şi pierdută în imensitatea oceanului. 


C. Ş. 


Decembrie 1905. 

Onorat Auditor, 


Una din paginile cele mai negre din istoria neamului ro- 
mânesc este fără îndoială epoca fanariotă. Nici odată, poate, 
Românul n'a fost mai asuprit şi nici odată simtimántul său 
naţional n'a fost mai înăbuşit ca de-alungul tristei nopţi de 
o sută de ani, în care îl adâncise coborâtorii Fanarului. 

Pentru prima oară se infátisa Europei“ dureroasa privelişte 
a strivirii unui neam întreg, cu un măreț trecut istoric, de 
către un element străin, las, dar plin de îndrăzneală! Un po- 
por, care odinioară a făcut, de multe ori, să tremure semi- 
luna otomană ; un popor, care a văzut eşind din sânul său 
nişte eroi ca Mircea, Stefan şi Mihaiu; un popor, în fine, 
care dealungul vârstei de mijloc a fost pavăza întregei creş- 
tinatáti împotriva vijeliei osmanice,—-a trebuit să vadă în tă- 
cere, cum toată puterea sa de viaţă era suptă, cum întregul 
său pact fundamental €ra zdruncinat şi călcat în picioare, 
cum gloria-i strămoşeastă era batjocorită si necinstită de tot 
ce a zámislit Fanarul mai josnic si mai fioros! 

Cu durerea ín inimá ne amintim de acea vreme trecutá, pe 
care nu o poti ráscoli de cát cu o mare dozá de energie si 
de tărie de suflet, căci ea ne-a lăsat o rană prea adâncă 
pentru a se putea tămădui vre-o dată. Istoria e de faţă pen- 
tru ao mărturisi şi ao fine vecinic vie în amintirea tuturor. 
N'am pretentiunea, doamnelor şi domnilor, sá destăşur aici 
tot martiriul îndurat de poporul român în restimpul acelui 
veac nenorocit, şi atât de înfiorător. Numai intro mică şi 

slabă prescurtare má voi sili sá rechem dinainte-vă o părti- 
cică din suferinţele ce a îndurat din partea elementului grec, 
in ajunul revolutiunii lui Tudor Vladimirescu. 
Multe neamuri sălbatice au trecut peste tara Românească, 
dar nici unul n'a avut o înrâurire mai nenorocită şi mai pä- 
gubitoare asupra vieţei noastre sociale, ca sleahta fanariotă. 
Această înrâurire începe cu domnia lui Matei-Basarab, care 
aduce pe Greci pentru întâia oară în ţară, merge din ce în 
ce crescând şi se sfârşeşte cu zdrobirea aproape desăvârşită 
a elementului de baştină. .Urmárile ei au fost atât de spăi- 
mântătoare, că până şi oamenii străini, cari au trecut prin 
tara noastră pe acele vremuri, precum şi consulii, cari au 
vietuit intr'insa, au rămas ingrijati de cele văzute. In cărţile 
şi scrisorile lor, ei se întrec a descrie în culorile cele mai 
negre starea nenorocită a ambelor principate, ajunse în cea 
mai mare ticăloşie. Asa Boscovici *) ne spune că: „Ele ar 
coprinde tot ce poate face o ţară fericită, dacă nu ar fi atât 
de apăsate prin dări ordinare şi extraordinare, în mii de chi- 
puri, pe cari Grecii le întrebuinţează pentru a desbrăca po- 
porul şi a-l jupui“. De altă parte istoricul. Carra ne spune 
că, pe când era el perceptor al copiilorlui Gr. Ghica, stoar- 
cerile nu mai cunoşteau nici o margine. Această despuiere 
fără seamăn îl face pe Boscovici să exclame cu durere: „Mi- 
zerabilă stare a unei ţări apásate de „Greci cu un despotism 
fără nume“ ! Nu mai vorbesc de tipetele cronicarilor noştri, 
ale căror cronici sunt adevărate văi de plângeri şi de suspi- 
ne. Dar cui n'a tresăltat inima de întiorare citind jalnica tra- 
godie a înflăcăratului patriot şi poet C. Beldiman ? (1821). 
Şi întradevăr era fără seamán ticăloşia tárei noastre pe a- 
cele vremuri. Fiecare Domn aducea cu sine ca zestre din Fa- 
nar o droaie de Greci,-—în mare parte băcani, simigii, brutari, 
croitori, vizitii, bárbieri,—pe care îi boierea şi le dădea slujbe. 


1), Vezi pentru acest citat şi cele două următoare „/storia Romá- 
nilor*, tomul V, a D-lui Xenopol, sub cap. „Tudor Vladimirescu“. 

Aceşti venetici, fie ca boieri, fie ca slujbaşi, se întreceau a 
jupui poporul, spre a se îmbogăţi cât mai iute şi cât mai 
mult. Toate dregătoriile erau în mâinile lor şi administraţia 
lor era o neruşinată prádare neincetatá a tárei. Birurile cele 
mai grele se 'puneau peste poporul de jos şi mai ales peste 
țăran, care abia mai rásufla. „Dijma, goştina, desetina, oie- » 
ritu, văcăritu, prisăcăritu, vădrăritu, vinăriciu, pogonáritu, fu- 
máritu“—iatá numai câteva din nenumăratele dări, pe cari a- 
vea să le plătească țăranul, de putea sau nu. Darea cea mare 
a şierturilor era însă cea mai grea, cea mai tiranică, căci ea 
lipsea pe ţăran până şi de ultima bucată de mămăligă sau 
de cea din urmă vită ce-i mai rămăsese, în urma atâtor des- 
puieri nesfârşite. Vinăriciul, care până la C. Ipsilante se plă- 
‘tise 5 bani la vadrá, Grecii îl suise la 120 la vadrá, sumă 
mare pe acele vremuri. „Şi nu putea ticăloşii de ţărani“, ne 
zice un scriitor anonim *) de pe ta începutul veacului aces- . 
“tuia, „a se plăti de vinăriciu nici cu tot vinul ce avea, ci se 
băga prin puşcării, până ce-şi vindea din ce mai avea şi se 
plătea, iar care nu avea alt-ceva, îşi vindea viişoarele şi de 
abia se izbăvea de tirania boierilor vinăriceri“. 

Intru împlinirea acestor jafuri, Grecii nu se dădeau înlături 
de la nici un mijloc, fie cât de crud, fie cât de sălbatic. Mai 
fioroşi de cât pahontii şi basbuzucii de tristă aducere aminte, 
ei tăiau în carne vie şi. nici o schingiuire nu li se părea 
prea groaznică. Asa vătaşii de plaiuri şi zapciii şi toţi strân- 
gătorii de biruri, ca Sá nu vorbesc de cât de slujbaşii cei 
mici, pentru ca să scoată dările de la sărmanii locuitori, mai 
vârtos în părţile de peste Olt, „îi chinuia ca tálharii pe acei 
dajnici, pe unii bătându-i, pe alţii tiindu-i desculți pe ghiatá 
în vreme de iarnă, iar alţi cataoni îşi râdeau de dânşii, su- 
indu-i în câte un deal, şi băgându-i în bufi goale, îi slobo- 


1) Acest citat, ca şi toate celelalte atribuite scriitorului anonim, 
sunt extrase dintr'un manuscript inedit publicat în „Revista de 
archeologie“ „a -d-lui Tocilescu. 


www.dacoromanica.ro 


10 


zia de vale“. Ca.o ceată de lupi flămânzi, ei se aruncau. 
fără milă asupra bietului ţăran, îl jáfuiau de tot ce avea, lá- 
sându-l gol-puşcă dimpreună cu copiii, cari se uitau cu jale 
la chinurile. părinţilor lor. De zeci de ori pe an se pomenea 
Românul apucat de dajdii, jáfuit şi schingiuit cu cruzime. Multi 
lăsau şi pământ şi casă în voia întâmplării şi fugeau de se 
ascundeau prin munţi şi păduri, ca să scape de urgia ce-i 
aştepta la ori-ce minut. i 

Dar țăranul n'a fost singurul, care îndura neomeniile a- 
cestor cete nemiloase. Purtarea lor faţă cu tagma preoțească 
„ma fost mai omenoasă, mai ales cu clasa de jos a clerului 
alcătuită din Români, de vreme ce clasa de sus era alcătuită 
din Greci, căci gradele ierarhiei se vindeau pe bani şi se 
preferau Grecii. Aşa „un mitropolit grec de la 1813, ne spune 
un scriitor, ') cumpărase scaunul cu 750.000 lei şi se fálea 
că are să scoaţă însutit tot cea dat, storcând mitropolia până 
ce nu va mai rămânea umezeală întrinsa şi nici peatră pe 
peatră“.— „De veneau niscai popi să li se jeluiască acestor 
venetici de pásurile lor, în loc” să-i indrepteze şi să-i mân- 
gâie, îi punea de curăța esitorile şi săpa în grădină nemân- 
cati, până ce găseâ prilej de scăpa; iar pe alţii îi da în rå- 
sul ţiganilor bucătari şi-i punea de toca cu cuțitul la făină 
ca la carne, zicând că este trebuincioasă pentru perişoare 
părintelui episcop, care era grec“. 

Patimile lor brutale nu se opreau numai aci. Pentru ei 
până şi cele sfinte erau lucruri de negjnstit. Afară că între- 
gul şi grasul venit al mânăstirilor şi eparchiilor trecea parte 
la muntele Atos, parte în pungile lor fără fund, ei pângă- 
riau aceste aşezăminte scoţându-le la mezat sau mâncându-le 


1) Vezi „Scrisoarea Munteanului ca răspuns la scrisoarea Moldo- 
veanului“ publicată în revista „Biserica ortodoxă română“ an. XIII, 
1889—90, p. 417 şi următoarele. Această revistă mi-a fost pusă la 
dispoziţie cu multă amabilitate de S. S. Părintele Bădulescu, pro- 
fesor la gimnaziul din Alexandria. 

banii lăsaţi de ctitori. Bisericile însăşi erau prădate si pán- 
gărite. „Bandele de Greci, cunoscute sub numele de zaver- 
gii, au desbrăcat bisericile de odoarele sfinte, de icoanele de 
argint şi*de aur si de pietrele scumpe cu cari erau împodo- 
bite, au spurcat vasele sfintelor taine şi au răsturnat sfintele 
prestoale. Până acolo a mers nelegiuirea lor, că o căpetenie 
a lor prădând o biserică, şi-a uns cizmele cu sfântul mir şi 
a călcat în picioare artoforul, în care figură trupul sí sân- 
gele Mântuitorului.“ +) 

Jaful şi despuiarea poporului muntean din partea acestor 
eterişti mai ales, întrece orice măsură. „Drumurile, ne spune 
Drăghici, se împănau cu eterişti, colindând satele după cai, 
arine şi hrană, ce strângeau de pe la locuitori, în cât nu 
ştiau oamenii în ţara lor unde s'ar adăposti ca să scape de 
prădăciuni şi de primejdia vietei“. Toate izvoarele timpului, 
de alminteri, se întrec a arăta jáfuirea cumplitá.a ţăranului 
şi a poporului de jos din partea acestor eteristi. Nu numai 
atentate la avere erau făptuite de ei, la cea mai mică împo- 
trivire loviau de “moarte. Cándse îmbătau, ucideau pentru 
a-şi desmorti mâinile. Un adevărat biciu al lui Dumnezeu 
se abătuse peste ţară, şi cum ne spune un scriitor de pe a- 
cea vreme, „suferinţele Românilor 'din partea Grecilor pana 
nu le poate descrie“! 

„Care neam de oameni sub cer, se întreabă cu durere 
acelaş scriitor, e atât de strâmtorat şi împilat ca ticálosii 
de Români? Care altă stăpânire se arată către supuşii ei 
aşa de aspră şi de silnică, de cât domnia greacă şi oamenii 
ei? Socotesc că apa Oltului şi-a Jiului când vin mari nu 
potopesc din pricina ploilor, ci de mulţimea lacrimelor ce 
se varsă din ochii ticăloşilor Români !“ °). 

Din pricina tuturor acestor răutăţi, ideea de grec, în ochii 
poporului român, se identificase cu cea de jaf şi hotie : pen- 


1) Vezi Scrisoarea citată în „Biserica ortodoxă română“. 
2) Idem. 

tru el, Grecul nu era om, ci mai curând o fiară sălbatecă, 
în ale cărei ghiare trebuia să cază pradă, mai curând sau 
mai târziu. Poporul răbda toate asupririle acestui element 
străin şi duşman,- deşi pieptul său svácnea cu putere, deşi 
sângele îi clocotea în vine şi întreaga-i făptură striga răz- 
bunare, Românul e din fire bun, îndurător şi îndelung ráb- 
dător, căci el multe a avut să îndure dealungul lungei sale. 
vieți; vai însă de acela care îi împinge cuțitul până în os! 
Glorioasele răzbunări asupra Turcilor, de care istoria noas- 
tră e plină, au fost în toate timpurile, în ochii străinilor, o 
dovadă de ceea ce poate Românul în vremile-i de însuile- 
tire naţională. Ce împiedecase întotdeauna pe Turci de a 
preface ţara noastră în paşalic, dacă nu frica de a aduce 
pe Români la desnădăjduire ?.... > 

Simtea poporul, că vremea rásculárii bátuse de astă-dată, 
cäci un veac de suferințe şi de amaruri îi apăsa pe umeri. 
Prea îşi bătuse joc de dinsul asupritorii săi, prea îi călca- 
se în picioare mândria-i naţională, fără a se gândi, că ori: 
ce cruzime îşi are sfárgitul ei odată! El ar mai fi rábdat 
poate împilările revoltătoare ale acestui element neomenos, 
dacă acest element însuşi. n'ar fi grăbit printro întâmplare 
hotărâtoare izbucnirea obştească a sufletetor, atâta vreme înă- 
buşite şi ținute în lanţuri de: fier. 

Coprinşi de năprasnice visuri de neatârnare pentru ţara 
lor, ei, cari necinstiau şi pângăriau sfintele libertăţi ale u: 
nui popor, din a cărui sudoare se hráhiau cu atâta lăcomie; 
ridicase steagul revoltei în ţara românească, ca şi când 
ar fi fost a lor. Eteria sau zavera, sau încă bájenia sau rás- 
merita, a fost lovitura de moarte pe care şi-au dat-o ei ìn- 
sisi, a fost biletul lor de înmormântare pe pământul Tárei 
româneşti. Fricoşi şi laşi ca întotdeauna, ei voiau să umple 
cu sânge întreaga ţară, luptând în dosul unui paravan viu, 
care era spatele poporului român. Dar Românul nu mai voia 
să slujească de pavăză unor oameni cari îi storsese până 

şi măduva din oase, nici să se arunce orbeşte ín-calea Tur-- 
cilor, cari să-şi verse apoi necazul asupra lui. Şi apoi, de ce: 
să se lupte pentru eterie, pentru această năpaste, care îl a- 
dusese la sapă de lemn? Şi de ce să-şi verse sângele, ce-i 
mai rămăsese, pentru o cauză străină şi necinstită ? căci cum: 
ne spune un francez Laurencon: cette prétendue guerre n'é- 
tait qu'un motif pour masquer les pillages et les brigan- 
dages... 3 i ; 
Faţă cu această îndoită nenorocire, un singur gând înflă- 
căra pe toţi, gândul de a scutura cu orice preţ jugul neo- 
menos ce apăsa peste ei. Sângele răscoalei ferbea în inimile 
tuturor. Lipsia însă sufletul, care să dea viață acestei miscári,. 
lipsea omul care, pus în fruntea ei, s'o întrupeze totdeodată. 
Deja un ispravnic din județul Neamţu, anume spătarul Sturza, 
îndemna pe locuitorii din ocármuirea lui să se răscoale împo- 
potriva Grecilor, împotriva „acestor făcători de rele, cari sub. 
cuvânt de a-şi aduce în slobozenie patria lor, ne-au robit 
pre noi, pricinuind în toată starea nenumărate rele si păti- 
miri, cu feluri de silnicii şi prădăciuni, jafuri şi cruzimi, în 
cât spaima coprinzând pe toţi, Sau spart sate, târguri şi ți- 
nuturi întregi şi număr nenumărat de oameni s'au împrăş- 
tiat, lăsând” şi case şi averi; cu un cuvânt tara întreagă s'a: 
hrentuit ; până şi cei mai întâi boieri, razimul tátei si pă- 
rinti a toată obstia, au fost siliți a se împrăştia“. Şi întrun 
avânt de insufletire patriotică, el strigă poporului român: 
„Inarmaţi brațul vostru, de la cel mai mic începând, cu ori 
ce fel de arme aveţi: Puşcă, coasă, lance, topor şi să mer- 
gem unde ne vom întâlni cu alţi simpatrioti si să isgonim 
numai decât pe tâlharii aceştia de pe pământul nostru“?). 
Pe când în Moldova lucra cu atâtă energie spătarul Sturza 
“pentru dezrobirea neamului său, o veste năprasnică se láti 
în județele de peste Olt şi de aci în întreaga ţară: „că în 
Gorj s'a sculat un anume Tudor Slugerul, zis si Vladimi- 
1) Vezi Th. Codrescu, Uricariul XV, p. 254, ap. Xenopol. 

rescu 1), ce fusese vátaf de plaiu, că au adunat pandurime 
şi oameni de pre acolo, toţi câţi erau nácájiti şi asupriţi de 
slujbaşii greci şi că a învitat pre toţi a se scula, cu mic cu 
mare, asupra împilătorilor, zicând că de la dânşii ti se trage 
sărăcia şi ticăloşia“. La auzul acestei veşti, o rază de scă- 
pare luci în toate inimile româneşti, şi pentru întâia oară 
poate, după un veac de chinuri și dureri, a tresáltat de bu- 
curie întreaga Românime. Căci poporul vedea în Tudor un 
mântuitor al său şi numele lui fu binecuvântat de toate bu- 
zele. Pătruns în adâncul sufletului de groaza ce-i însufla 
trista stare a ţării, un scriitor anonim de pe acea vreme 
văzu, .ca şi poporul, în răscoala lui Tudor, „o răzbunare 
a cerului, urgia lui D-zeu asupra ráutátei omeneşti“, 
şi cu drept cuvânt strigă către D-zeu ; „Doamne, Doamne! 
caută din cer şi vezi şi cerceteázá neamul nostru şi-l iz- 
băveşte de robia viclenilor şi urâtorilor de oameni ve- 
netici“2). 

Tudor era întradevăr omul ce le trebuia ca să-i scuture 
de suferinţele ce indurau, el avea toate însuşirile unui ade- 
vărat revoluţionar: o voinţă de fier, un plan hotărit, nes- 
trămutat, precum şi o încredere oarbă în reuşita misiunii sale. 
Nici o putere din lume nu Var fi putut abate de la dânsa; 
el îi se dăduse cu trup şi cu suflet, şi numai moartea ar fi fost 
în stare să-i zădărnicească planul. 

Si Tudor era om vestit pentru firea sa energică şi voi- 
nică. Deşi fiu al poporului, multymitá dibáciei şi vitejiei 
-sale, el se făcuse repede cunoscut în toată tara. Căpătase 
o învăţătură aleasă în timerete, fusese ofiţer în armata ru- 


1) Tudor Vladimirescu fiul lui Constantin, poreclit Ursu, născut 
in comuna Vladimir, judeţul Gorjiu între 1770—1780. Vezi Toci- 
lescu, /st. Rom., şi Xenopol, /st. Rom., Vol. V, p. 464.— Moşii lui 

- Tudor se numiau Mitrofan ieromonach şi Rocsandra. Vezi Aricescu, 
Ist. revoluției de la 1521, pag. 14. 
2) Vezi art. cit. din „Revista“ d-lui Tocilescu. 

sească, decorat cu medalia Vladimirului, :) şi ridicat la vred- 
nicie boierească. Ceva mai târziu îi se incredintá o dregă- 
torie, aceea de vátaf al plaiului Cloşanilor, adică subprefect. 
Dar deşi ridicat la ranguri şi onoruri, Tudor nu înceta de 
a uri clasa asupritorilor şi de a iubi din toată inima pe ai 
săi, adică pe aceia din mijlocul cărora esise, împărtăşind 
simtimintele şi speranţele lor. In inima lui, ca şi în a ţăra- 
nilor, fierbea o ură neîmpăcată împotriva asupritorilor nea- 
mului său şi el nu aştepta decât vremea priincioasă pentru a 
da semnalul răscoalei, pe care o pregătea de mult, şi a se 
pune în fruntea asupritilor. 

„Vremea sosise. Si Tudor începu să îndemne pe locuitorii 
de peste Olt a veni sub steagul său, pentru ca să lupte 
„impotriva acelor balauri, veri din ce neam ar fi, cari i-au 
înghiţit de vii...“ Atâta aştepta poporul. Din toate colţurile 
Olteniei şi chiar din Muntenia venirá cu grămada bărbaţi 
de toate vârstele pentru a se pune sub steagul eroului popular. 

Această grămădire de oameni însă putea da de bănuit 
Portei, iar căpetenia lor putea să treacă în ochii ei drept un 
răsvrălitor periculos. Pentru a nu da loc la această bánu- 
ială, Tudor trimise jalbă la Poartă, ca din partea norodului 
de jos, prin care o încredința de supunere. Intr'una din jálbi, 
el se plânge: „că boerii cei mari ai tárei,*) unindu-se cu 
Domnii, pentru împlinirea intereselor lor, îrigreuiau tara cu 
dăjdii, cu asupriri peste asupriri, încât au rămas ticálosii bir- 
nici mai goi decât morţii în groapă; că dregătoriile se vând 
celui cu bani mai mulţi, şi cari apoi, intraţi în slujbă, frig 
şi prăpădesc pe cei incredintati lor»). 

1) Numele de Vladimirescu nu vine, cum susțin unii de la a- 
ceastă decorație, ci de la comuna Vladimir, care este foarte vechiă, 
dupe cum sa găsit in 9 hrisoave de către d-l Al. Stefulescu, direct. 
scoalei prim. T.-Jiu. Cel mai vechiu hrisov e dela 1617, apoi 1736 
1737, 1741, ş. a. Hrisoavele se află în muzeul judetian al Gorjiului. 

2) Adică Grecii. 

3) Vezi Xenopol, /st. Rom. tom., V. 

In toate jălbile următoare, ca şi în această jalbă, Tudor 
să arătă în toată sinceritatea sa şi anume: „Poporul este a- 
păsat neomeneste, el vrea să se scape de. apăsătorii săi“; 
aşa că scopul lui Tudor, la început, cum vedeţi, nu e de: 
loc politic, ci numai social, căci nicáirea el nu. zice, că s'ar 
fi ridicat împotriva Domnului sau a Grecilor. 

E neîndoios însă că vorbind de asupritori, Tudor nu pu- 
tea să aibă în vedere decât pe Greci, singurii asupritori ai. 
poporului pe acea vreme. -Ne vine totuşi greu a crede ca 
Tudor să fi ridicat steagul numai împotriva asupritorilor. Nu- 
mai faptul, că Tudor a dat semnalul răscoalei tocmai a doua 
zi după moartea domnitorului Şuţu, este cea mai bună do-- 
vadă, că el să ridicase cu scopul de a desfiinţa şi domnia fa- 
nariotă, care rămăsese. vacantă. 

Mulțumită influentii de care se bucura, Tudor putu întrun 
răstimp foarte scurt: să adune împrejurul său o armată des- 
tul de mare, cu care tăbări la Craiova. Pe fiecare zi ea se: 
márea- prin veniri neîncetate. Firea sa cea blândă atrăgea pe- 
toţi nemultumitii, pe toți nenorocitii în jurul său. Cu ajuto- 
rul lor, Tudor alungă pe slujbaşii greci cât şi pe toţi cei- 
lalti apăsători, pe care îi înlocui cu Români, oameni cu simţ. 
şi cu inimă, aleşi din popor. Totdeodată el se pregătea să 
meargă asupra Bucureştilor, oraşul care îi trebuia cu orice: 
preţ întru împlinirea planului său. 

Vestea răscoalei lui Tudor. băgase în răcori.pe toţi Grecii 
din Bucureşti. Fără a mai sta pe gânduri: şi „pentru a nu-i. 
da timp sá vie asupra Bucureştilor, ei trimeseră nişte lefegii,. 
în mare parte haimanale şi tâlhari, plătiţi înainte pe trei luni, 
ca să-l prinză pe Tudor şi să-l aducă lor viu sau mort. 
Când aceste bande sosiră la Craiova, câteva ciocniri fără ur- 
mări avură loc între ele şi trupele lui Tudor. Cum însă el 
nu voia să verse sânge întru ajungerea scopului ce urmăria, 
se sili să atragă cu vorba bună în parte-i pe capii bandelor 
duşmane, pe cari îi chema la întâlniri şi le spunea pricina 

dreaptă pentru care se sculase. „Eu, fraţilor, le zicea el, cu 
cei de neamul meu nu m'am sculat împotriva împărăției, ci 
văzând năcazul săracilor locuitori şi obidindu-mă de suspi- 
nurile lor şi privind tirănia în care îi ţinea nemilostivirea bo- 
ierilor, n'am mai putut suferi şi deoparte m'am jăluit la Inal- 
tul Devlet, iar de altă parte ca să punem mâna pe boieri, 
ne-am sculat cu arme.... De aceea, fraților, fiţi într'o unire 
cu noi, însă pe tainá...!). 

Vorba cea bună a lui Tudor convinse pe mulţi din ei, 
cari şi trecură în partea lui. Până şi o căpetenie a lor, un 
anume Hagi Prodan, care se îndatorase a prinde pe Tudor, 
se alipi de dânsul, descoperindu-i toată taina şi cuvântul ce 
legase cu boierii. Dar alipirea acestui bulgar Hagi Prodan, 
în care bietul Tudor îşi puse toată încrederea, avea să fie 
în viitor pricina mortei timpurii a marelui erou. 

Stăpân peste Muntenia mică, Tudor se pregăteşte a merge 
asupra Bucureştilor. Orânduise ispravnici în toate judeţele, 
pusese slujbaşi români, cum aţi văzut, alungând pe cei greci, 
şi linişti întreaga populatiune, pe care o scăpă de dárile 
grele de dinainte si de asupririle îndurate. O nouă eră în- 
cepu a licări pentru nenorocitii ţărani, cari se vedeau mân- 
tuiti de asupritorii lor. Inainte însă de a se pune pe drum, 
Tudor trimite Pasei de la Vidin o scrisoare, ca din partea 
norodului Valachiei în care se jălueşte: „Cum Domnii tárei, 
dimpreună cu boerii greci şi români, uninduse cu toţii, ne-au 
prădat şi ne-au despoiat, în cât am rămas numai cu sufletele“. 
Şi tot în această jalbă el roagă pe Paşă, ca să mijlocească 
pe la Impárátie, ca ea sá se milostivească asupra ticálosiei 
noastre şi să trimită un om credincios împărătesc să vină aici 
în ţară, să cerceteze si să vază nevoile ce le tragem de la 
aceşti lupi nemilostivi şi să ne facă dreptate“2). Şi ca întot- 
deauna Tudor îşi sfârşeşte jalba încredințând pe Paşa că: 
„ridicarea noastră este pentru alt-ceva nici întrun chip, de 


1) Vezi Xenopol, Op. cit. Vol. V. 2) Idem. 


Tudor Vladimirescu. 2 

cât numai asupra boierilor, cari ne-au mâncat dreptátile 
noastre“ +). 

Cum vedeți dar, doamnelor şi domnilor, scopul lui Tudor 
era de a dovedi, că el nu s'a ridicat numai de florile mä- 
rului, nici pentru împlinirea vre-unei ambitiuni personale, ci 
numai binele poporului Va îndemnat la aceasta, şi pentru a 
nu da de bănuit, trimetea jalbă peste jalbă la toţi cei 
în drept. 

Ceva mai mult! El trimise o scrisoare şi boierilor Di- 
vaniti, în care îi încredința de scopul curat al miscárei sale. 
„De capul meu nici n'am plecat, le scria el, fără cât no- 
rodul cel dosádit şi amărât al acestei ticăloase ţări, văzând 
că stăpânirea sub care sunt incredintati i-au adus la cea mai 
desăvârşită prăpădenie şi ne mai putând îndura arzimea fo- 
cului, care Pau pus peste capete, cu toţii întrun gând s'au 
hotărât să se scoale“ >). 

In sfârşit, ca să vedeţi şi mai bine ce pricini lau îndem- 
nat pe Tudor a lua armele şi cât de nobilă a fost tinta ce 
urmăria, îmi iau voe a vă mai cita o singură dovadă. E o 
scrisoare a lui Tudor către prietinul său Nic. Văcărescu, cel 
trimis de caimacami pentru înăbuşirea răscoalei. Respingând 
învinuirea că el ar fi pricinuitorul miscárei, Tudor zice is- 
pravnicului : „Ci pre semne d-ta pre norod, cu al cărui sânge 
s'a hrănit şi s'a potolit tot neamul boieresc, îl socoteşti ni- 
mic, şi numai pe jáfuitori îi numeşti patrie, şi cum' nesoco- 
titi că pe mine má categorisesc numai tagma jáfuitorilor, 
iar pe jáfuitori îi categorisesc toate neamurile ? Dar cum nu 
socotiți D-voastră, că patria se chiamă norodul, iar nu tagma 
jáfuitorilor, şi cer ca să-mi arăţi d-ta, ce împotrivire am a- 
rătat eu asupra norodului? Că eu alta nu sunt, de cât nu- 
mai un om luat de norodul cel amărât si dosădit din pricina 
jáfuitorilor, ca sá le fie chivernisitor în treaba cererei drep- 
tátilor; iar tagma jáfuitorilor, căci nu le place una ca a- 


1) Vezi Xenopol, Op. cit., vol. V, p.472.—:) Idem. 

ceasta, a ridicat arme de moarte asupra patriei şi a ticălo- 
sului norod“:), 

Fireşte că nişte declaratiuni aşa de sincere nu puteau fi 
pe placul boierilor. Ei se deprinsese a vedea în despoiarea 
ţăranului un drept al lor, aşa că mişcarea lui Tudor în ochii 
lor nu putea trece de cátde o mişcare tâlhărească, cu scop de 
a-i jáfui pe ei, şi până în ziua de azi acest nobil suflet a 
rămas un simplu tâlhar pentru urmaşii lor*). Se gásirá to- 
tuşi cát-va boieri, români neaosi, în inima cărora nu se stin- 
sese încă de tot simtimántul national, şi cari se bucurau în 
taină de răscoala lui Tudor şi-i doreau izbândă. Rusiei ia- 
răşi nu-i plăcu de fel purtarea lui Tudor, lucru foarte uşor 
de înţeles pentru o ţară unde iobăgia a fost şi este în 
floare. Ceva mai mult, Ţarul îl degradă şi-i luă înapoi me- 
dalia Vladimirului, pe care eroul nostru o câştigase cu pre- 
tul sângelui său. Şi întradevăr cum putea. tarismul, a cărui 
deviză a fost în totdeauna robirea popoarelor, să vază cu ochi 
buni desrobirea neamului Român ? Cât priveşte pe Turci, ei 
se arátará la început priincioşi cauzei lui Tudor, dar bă- 
nuind mai târziu, în urma a tot felul de intrigi, că el lu- 
crează în înțelegere cu grecul Ipsilante, pierdură încrederea 
într însul. 

In urma atâtor deziluziuni, oricine s'ar fi dat în lături. 
Tudor însă nu-şi perdu cumpătul de loc, ci urmă cu răb- 
dare opera ce începuse: era hotărit a nu se da înapoi şi 
a dobori cu orice preţ toate piedicile, ce-i se vor pune 
în cale. Căci Tudor nu se sculase pentru sine, el se scu- 
lase pentru desrobirea unui neam întreg, ale cărui drepturi 
erau necinstite de o ceată de străini, şi pentru împlinirea 


1) Vezi Aricescu, Istoria Revoluţiei de la 1827,1,p. 74, si Xe- 
nopol Op. cit., volumul V, pagina 474. 

2) Un fost senator román, de origine grec si stápán al mai multor 
moşii întrun judeţ din țară, vorbindu-i-se de marele erou, a strigat 
în gura mare că Tudor a fost un simplu tâlhar! 

acestei nobile idei el se credea dator să lupte până la moarte. 
Tudor nu mai exista ca individ: în el se injghebase fiinţa 
unui popor întreg, care aştepta de la dânsul mântuirea. 

El nu tinu dar seamă nici de ura boierilor greci, nici de 
disprețul Rusiei, precum nici de îndoiala Portei, ci merse 
înainte cu fruntea senină şi cu cugetul împăcat, că luptă 
pentru o cauză sfântă. Fără a mai aştepta răspunsurile Pa- 
şilor si ale boierilor Divaniti, cari nu mai veniau, Tudor 
părăseşte Oltenia, unde lasă pe fratele său cu 12,000 oa- 
meni ca să tie liniştea câtă vreme va lipsi, şi porneşte spre 
Bucureşti cu o armată alcătuită din ţărani, panduri şi ar- 
náuti de ai lui Prodan. Bucureştii erau tinta sa, căci nu- 
mai în capitala Tárei, cum am văzut, putea să zădărni- 
cească de o parte mişcarea grecească, iar pe de alta să 
aducă la îndeplinire desrobirea poporului. 

Vestea plecărei lui Tudor spre Bucureşti umplu fireşte de 
spaimă pe boierii greci. Ei începură a-şi încărca averile, şi 
a fugi spre munţi, care încotro putea... Negustorii cei mari, 
închipuindu-şi că Tudor are să-i despoaie de avutul lor, se 
închiseră, unii prin pivniti, iar cei mai multi apucase si ei 
drumul spre munţi. Toţi aceşti nenorociti, cari fugiau de 
groaza lui Tudor, căzură în mâinile bandelor de arnáuti si 
tâlhari cari cutreerau ţara în lung şi în lat, şi cari nu nu- 
mai că-i jefuiră de toate averile dar atentará şi la viața lor. 
Cât priveşte armata lui Tudor, deşi alcătuită din felurite ele- 
mente, e vădit că ea n'a făptuit în mersul ei spre Bucu- 
reşti aproape nici o crimă, nici un jaf. 

Ca toate naturile mari, Tudor avea defectul extremelor: pe 
cât era de bun si de îndurător față cu toţi, pe atât era de 
aspru pentru o abatere cât de mică săvârşită în paguba cau- 
zei sale. Scopul ce urmăria trebuia să rămâe pur şi nepătat 
şi Tudor n'ar fi îngăduit nimănui să-l calce cât de puţin. De 
aci poruncile straşnice, cari atârnau pe capetele oamenilor 
săi şi pedeapsa cu moarte la cea mai mică călcare a lor. lată 

de ce nu trebue să credem pe cuvânt cele ce se spun asu- 
pra jafurilor, pe cari le-ar fi fáptuit oamenii lui Tudor. Si 
întradevăr era greu a se deosebi, în vălmăşeagul neorân- 
duelilor de pe atunci, când ţara era bântuită de trupe de tot 
soiul, şi mai ales de zavergiii lui Ipsilant, scopurile ce nu- 
tria fie-care; aşa că nu e tocmai lucru prea din cale afară 
ca răscoala lui Tudor să fi fost amestecată cu a Grecilor si 
să se fi atribuit trupelor sale jafurile şi fărdelegile fáptuite 
de bandele străine. 

Un singur exemplu, pe care îl împrumut de la un scriitor 
anonim de pe acea vreme, ne va da o idee, de felul cum 
înțelegea Tudor să facă a se respecta poruncile sale pe de 
o parte, iar pe de alta de numărul jafurilor fáptuite de 
trupele sale. Pe drumul Bolintinului un nenorocit de pandur 
merse de jáfui noaptea o casă a unui țăran; ţăranul la ziuă 
veni de se plânse lui Tudor, care porunci să se găsească 
pandurul negresit, pe care îl şi găsiră. Adus cu toate lucru- 
rile luate de la ţăran, Tudor le înapoiă păgubaşului, iar pe 
pandur porunci de-l spânzură la minut. ,,Ast-fel stăpânea Tu- 
dor, ne spune acel scriitor, pe pandurii lui, cari n'au jáfuit 
pe nimeni, şi rău unii din scriitori zic că pandurii au jáfuit: 
toţi nu ştiu nimic.“ *) 

In ziua de 10 Martie, opt-spre-zece zile de la răscularea 
sa, Tudor soseşte la Ciorogârla şi tabără aci înainte de a 
intra în Bucureşti. El trimite orăşenilor o proclamaţie, prin 
care îi încredinţează de curăţenia gândului său şi îi roagă a 
se tine linistiti, că nu le va face nici un rău. In vremea a- 
ceasta caimacam la Bucureşti era Costache Negri. După 
moartea lui St. Şuţu, întâmplată la 19 Februarie 1821, Poarta 
numise în locu-i pe Sc. A. Calimach, care era caimacam şi 
peste Moldova. Părându-i-se însă fanariotului, că Moldova 
era mai bună la stors, el rămase acolo şi în Muntenia tri- 
misese ca locţiitor pe Costache Negri. Puterea armată, în 


1) Vezi artic. anonim din «Revista» d-lui Tocilescu. 

număr de 2000 oameni, se găsea pe mâinile a doi căpitani 
ai gardei de arnáuti: Iordache şi Sava. Cel dintâi bulgar, 
al doilea grec de origine si de suflet era viclean ca şi Dom- 
nul pe care îl slujia, unul din acei Greci, ce nu înţelegea a 
pierde foloasele materiale, de ori-unde ar fi venit ele. 

A doua zi de la proclamația trimeasá de la Ciorogârla, 
Tudor intră în Bucureşti cu 5000 de oameni, în strigătele de 
veselie ale multimei. Sava cu ai lui se retrase la Mitropolie, 
care era întărită. Cum însă Tudor nu voia să dea de bănuit 
nimănui, căci multi îi atribuiau scopuri ascunse, întraltele 
că ar fi aliatul lui Ipsilant, el puse de chemá tot norodul, 
precum şi pe boierii rămaşi şi pe grecul Sava, la o întâlnire, 
unde el spuse pe cinste că „n'a venit cu nici o răutate a- 
supra Bucureştilor, ci numai în scop de a scăpa acest oras 
de furia trupelor eteriste“. Apoi îi îndeamnă pe toţi „a îm- 
brățişa cauza sa, şi mai vârtos pe boieri de a se uni cu ob- 
ştescu norod, ca să înceteze ori-ce jaf şi ori-ce nedreptate 
ce au cercat pănă acum“. Mai invită pe norod „să viă sub 
steagul său ca el să-i scape de răspunderea dăjdiilor, cât şi 
de celelalte dări şi orândueli, cum şi jafurile vor lipsi cu 
totul, aşa că vor înțelege ei înşişi scăparea robiei întru care 
s'au aflat până acum“. 

De mult nu mai auzise poporul nişte cuvinte atât de dulci, 
cari erau un balsam în suferinţele ce îndurase până atunci 
şi toţi erau nedumeriti şi se întrebau cu mirare, dacă cele 
auzite cu urechile lor erau cu putinţă. Duioasele cuvinte ale 
lui Tudor înduplecară şi pe cei câţiva boeri, cari erau ro- 
mâni, căci ei recunoscuse în Tudor un apărător al lor îm- 
potriva lui Ipsilant. Câteva, zile după această întâmplare, ei 
îi dădură o carte de adeverire, prin care recunoşteau că por- 
nirea dumnealui Slugerul Tudor Vladimirescu nu este rea şi 
vătămătoare, nici în parte fiecăruia, nici patriei, ci folositoare 
şi izbăvitoare, pe care ca pe unul de binele ţării voitor şi 

de trebuintá obştei norodului, Pam primit toată politia Bucu- 
reşti cu drag şi cu braţele deschise...“ 

Faţă cu această bună primire din partea orăşenilor, nici 
Tudor nu se lăsă mai pe jos. El dete aspre porunci oame- 
nilor săi, oprindu-i de a face cea mai mică supărare orăşe- 
nilor, ci de nu, cu cumplită pedeapsă îi va pedepsi. Mai 
dete alte porunci prin care da voe locuitorilor, „că ori-unde 
vor găsi un pandur sau arnăut că jăfueşte casa cuiva, de 
nu-i vor putea prinde vii, slobozi sunt să-i impuste şi morţi 
să-i aducă la dânsul“. Orândui şi ispravnici prin împrejuri- 
mile Bucureştilor, iar pe ispravnicul de Ilfov îl însărcină să-i 
îngrijească armata cu cele trebuincioase. 

Pe când Bucureştii erau astfel ocrotiti de Tudor, o ştire 
furtunoasă veni să turbure liniştea generală. Ipsilante, cu e- 
teriştii lui, erau în ajun de a se azvârli asupra oraşului. De 
o cam dată se aşezase în Târgovişte, de strângea la osti si 
arunca la biruri peste biruri si zaharele peste zaharele pe 
spinarea bietilor ţărani. Nouă zile după venirea lui Tudor 
soseşte şi Ipsilante în Bucureşti şi tabără la Colentina. Spai- 
ma orásenilor fu nemărginită, căci nu ştiau singuri ce sá 
mai crează. La Mitropolie era Sava cu ai lui, la Cotroceni 
Tudor cu trupele sale, iar la Colentina Ipsilante cu eteriştii : 
trei armate dusmane în acelaş oraş! Bietii locuitori, cari e- 
rau într'o mare nedumerire, pe de o parte se temeau ca să 
nu isbueneascá vre-o luptă între eterişti şi Tudor, care să se 
verse peste capul lor, iar pe de alta tremurau sá nu viä Turcii 
în ţară pentru potolirea acestor răscoale şi să-i pedepsească 
tot pe ei. Dar de luptă nici că putea fi vorba între Tudor 
şi Ipsilante, căci şi unul şi altul se îndoia de puterea fie- 
căruia. Afară de aceasta Tudor jurase orăşenilor, că nu va 
vărsa O picătură de sânge câtă vreme va fi în mijlocul lor. 

Cum însă această stare de lucruri nu putea să mai dăinu- 
iască, Tudor plănui să îndepărteze pe Ipsilant cu o vorbă 
bună sau cel puţin să-i afle tainele ce avea. Se duse darcu 

50 de panduri în cortul lui Ipsilante. Grecul îl primi bine, 


apoi îl întrebă: — Arhon Sluger, câtă oştire ai? — Am cu 
mine aci 13.000 de oameni şi la Craiova cu frate-meu 12.000. 
Grecul îl bătu vicleneşte pe umeri şi îi zise: — Bravo, Ar- 


hon Sluger! mă bucur! Atunci şi Tudor întrebă pe grec: 
—Excelenta-Voastrá cu câtă oştire ati venit, căci mie mi s'a 
zis că ai să vii cu 60.000 oştire regulată muscáleascá.-- Nu 
am venit cu oştire, răspunse grecul cu înfumurare, ci am 
venit cu porunci. Tudor îi zise: Să vedem şi eu acele po- 
runci. — Tu nu eşti vrednic a vedea poruncile mele! Tudor 
se simţi foarte atins la aceste cuvinte îndrăznețe ale fana- 
riotului şi se rásti la dânsul: „Dacă eu în tara mea cu 24 
mii oştire, nu sunt vrednic să văd poruncile Măriei Tale, ră- 
mâi sănătos“! In laconismul său obişnuit se zice că Tudor 
ar fi zis la sfârşit: „In Grecia este locul Grecilor, iar în tara 
românească. al Românilor“. t) 

Cu amărăciunea în suflet se întoarse Tudor în lagărul său 
de la Cotroceni. li părea .rău acum de fágáduiala ce dă- 
duse Bucureştenilor de a nu umplea oraşul cu sânge, îi pă- 
rea rău, căci tocmai venise minutul de răzbunare cel atât de 
dorit de oamenii săi şi de dânsul. Si ce răzbunare! O sin- 
gură lovitură ar fi fost de ajuns să spulbere întreaga pleavă 
fanariotă în cap cu laşul Ipsilante. Dar nu! Tudor trebuia să 
stea cu mâinile în sân, atunci când sângele îi clocotea în 
"vine şi când întreaga sa fire se luminase de scânteia reuşitei. 

Ceva vai mult! Planul său, mărginit la început, intrase 
într'o fază nouă, mai largă şi mai impunătoare. De astă dată 
nu era numai uşurarea poporului de dările cele multe şi grele 
şi mântuirea lui de Grecii ce-l asupriau, care preocupa pe 
Tudor; răsturnarea domniei fanariote prin gonirea Domnilor 
greci şi deci mântuirea ţării de sub jugul lor, era acum ideea 
care-l mistuia. Inchis în lagărul de la Cotroceni, el chibzuia 
cum să aducă ideea sa la împlinire. Să-şi calce vorba dată 

1) Vezi Xenopol, Op. cit., vol. V. 

Bucureştenilor, de a nu vărsa sânge sau să mai aştepte pănă 
«ce s'o schimba starea lucrurilor? Singur nu ştia ce să facă. 

In vremea aceasta de nehotărâre, o veste groaznică se a- 
bătu pe oraş. Turcii se pregătiau în sfârşit să intre în țară. 
Prea multe neorândueli făptuise eteristii şi toate bandele 
«ce cutreerau tara în lung şi în lat, pentru ca Poarta să nu 
«se hotărască a le pune odată capăt, cu atât mai vârtos că aceşti 
eterişti ridicase steagul revoltei împotriva lor. Tudor, care 
nici odată nu lipsise de a încredința pe Turci de supunerea 
sa, trimise şi de astă dată Pasei de la Silistra o scrisoare, 
în care îi zicea: „Cum-că Românii nu s'au sculat împotriva 
Sultanului, ci în contra Domnilor greci ce vin de la Cons- 
tantinopole si jáfuesc ţara“. 

Intr'o Sâmbătă seara sosi şi vestea că aproape de Cernica 
„au tăbărât peste 30 mii de Turci. Vă puteţi închipui, doam- 
nelor şi domnilor, spaima pe care o stârni vestea aceasta în 
bietii Bucureşteni. Ei credeau că toate nelegiuirile Grecilor 
se vor scurge pe capetele lor la intrarea Turcilor în oraş. 
Era o fierbere de nedescris. Cum de sigur aţi ghicit-o, vi- 
teazul Ipsilante, faţă cu primejdia ce-l ameninţa, o şterse re- 
pede la Târgovişte, spre a fi într'o poziţie mai întărită şi 
întrun loc mai aproape de graniţă, unde să poată găsi scă- 
pare. Pe el îl însoțeau fireşte bulgarul Iordache şi grecul Sava, 
“căpitanii gardei nationale, acele două suflete mici, cari nu 
priveau cu ochii buni opera lui Tudor, Sava mai ales, care 
avea să fie trădătorul cauzei greceşti şi unealta trădărei, care 
va pune capăt vieţii marelui nostru erou. 

In Bucureşti rămase numai Tudor. Cu greu îi venea să pă- 
răsească acest oraş, de la care aştepta toată reuşita cauzei 
ce întreprinsese. Dar nici de rămas nu putea, căci scopul său 
nu era de a se bate cu Turcii, pe cari de atâtea ori îi în- 
credintase de bunele sale gânduri fatá de ei. De altă parte 
îndurător cum era din fire faţă de popor, el se lăsă a fi 
muiat de rugámintile orăşenilor şi a consulilor, care îl rugau 

să plece si să crute ast-fel oraşul de răzbunarea turcească. 
Şi Tudor plecă. El părăsi Bucureştii în ziua de 14 Maiu, o 
lună şi patru zile de la aşezarea sa intriinsul. Il părăsi cu 
sufletul zdrobit şi cu presimtirea par'că mare să-l mai revadă. 
Apucă drumul Piteştilor. De aci, nădăjduia Tudor să se pună 
în legătură cu Turcii de la Bucureşti şi la caz de înţelegere 
cu €i,să apuce pe la spate pe Grecii lui Ipsilante. 

Trădătorul Sava, care purta de mult sâmbetele marelui erou, 
se folosi de retragerea acestuia, pentru a-şi aduce la înde- 
plinire planurile sale de răzbunare. El pârâ pe Tudor lui Ip- 
silante, cum că ar avea de gând în unire cu Turcii, să-l lo- 
vească pe neaşteptate. Sava lucra ca un meşter în ale intri- 
gei; planul lui era de a scăpa de Tudor prin Ipsilante, iar 
de acesta din urmă prin Turci, în a căror graţie căuta să 
intre. Ipsilante nu stătu mult pe gânduri pentru 'a pierde pe 
potrivnicul său atât de temut. El nu putea să uite ruşinea 
ce-i făcuse Tudor în lagărul de la Colentina, nici scrisoarea 
violentă, ce o primise de la dinsul, atunci când tăbărâse în- 
tâia oară la Târgovişte şi care suna cam ast-fel: „Măria-Ta 
ai dat ştiri prin manifesturi, că te chiamă patria şi cum că 
trecătoarea îţi este la Elada ca s'o izbăveşti de sub jugul 
otomanicesc: apoi cum te-ai înscăunat în Târgovişte si cu 
ce drept te amesteci în stăpânirea ţării şi scoţi biruri peste: 
biruri asupra locuitorilor şi le iei vitele şi bucatele ?“ Nişte 
asemene cuvinte energice nu puteau de cât să ustufe trufia 
laşului Ipsilante. Pâra lui Sava îi aprinse ura si mai mult. 
El îşi puse în gând să-l prinzá şi să-l omoare. Căpitanul 
Iordache, cealaltă unealtă mişelească a lui Ipsilante şi care 
ură de asemenea pe Tudor, îu însărcinat cu prinderea lui. 

Pe când în tabăra duşmană i se pregătia moartea, marele 
Tudor, neştiutor de planurile nemernice ale protivnicilor săi, 
sta închis în lagărul de la Goleşti şi chibzuia cum ar pu- 
tea, chiar cu preţul: vietei sale, să aducă la îndeplinire ideea 
sa cea mare. 

Această idee, el ţinea ca să rămâe nepătată până în ulti- 
mul minut. Ce folos însă! Oamenii săi nu puteau sau nu 
voiau a o înţelege. In această privinţă ei lăsau mult de do- 
rit. Pe de o parte ţăranii, atâta vreme asupriţi, țineau a se 
răzbuna runt pe boeri şi pe greci, impilătorii lor, pe de alta 
elementele străine din trupa lui Tudor, precum bulgari, sârbi, 
arnáuti, elemente vecinic hrápitoare, nu urmăriau alt scop de 
cât jafurile, aşa că necinstiau voinţa hotărâtoare a şefului 
lor. In ale sale Lettres sur la Valachie, scrise între anii 1815— 
21, pag. 14, Recordon ne spune referitor la aceste elemente : 
Beaucoup de partisans de Tudor Vladimirescu étaient a- 
morcés par lappât du pillage qu'ils pensaient pouvoir faire 
impunément sous leur nouveau chef, dont il ne connaissaient 
point entièrement le caractere et les intentions. 

Nişte asemeni trupe, alcătuite asa de telurit şi cu patimi 
aşa de deosebite, fireşte că nu puteau privi cu ochi buni 
asprimea cu care Tudor îi ţinea în frâu. Şi cum Tudor pe- 
depsea mereu cu moartea pentru cea mai mică abatere de 
la poruncile sale, pentru cel mai mic jaf, el îşi instráina pe 
fie care zi mai mult dragostea oamenilor şi mai vârtos a o- 
fiterilor săi. Tocmai când primejdia se apropiase de el mai 
rău, Tudor mai prinsese pe cáti-va ostaşi şi căpitani cu fapte 
nelegiuite şi îi dăduse morţii. Oştirea întreagă începuse a 
murmura, dovadă că dragostea, care o strânsese în jurul lui 
se stinsese, că nemulţumirea îi luase locul şi că dacă Tudor 
se mai menținea în fruntea ei era numai frica ce stiuse a le 
însuflă. Cu spânzurarea căpitanului Urdăreanu, fostul său 
prieten, iubit şi stimat de toată trupa, Tudor îşi aprinsese 
ura tuturor căpitanilor şi mai ales ura lui Hagi-Prodan, bul- 
garul care se alipise de dinsul la Craiova. Atunci toţi îi ju- 
rară pierderea. Nimeni însă nu ar fi îndrăznit să dea lovitura 
din urmă eroului, căci în ochii acestei mulţimi ignorante Tu- 
dor apărea ca un colos, ca un uriaş, ce trebuia temut şi ve- 
nerat. Voința sa de fier îi înmărmurise pe toţi, îi íngenun- 

chiase si supusese orbeste la poruncile sale. Nici o mână nu ar 
fi cutezat sá se ridice impotrivá-i. A trebuit sá vie un las, 
un nemernic de Arnáut, căpitanul lordache, care sá profite 
de nemulțumirea generală şi sá pună în împlinire ceeace o 
întreagă armată cugetase numai, fără a fi îndrăznit s'o facă. 

Hagi-Prodan află despre sosirea arnáutului si îi trimete 
ştire să se grăbească că-i va da pe Tudor în mână. Acesta 
soseşte, pătrunde la Tudor cu ajutorul trădătorului şi declară 
eroului, că este prins, că pandurii săi nu-l mai vor. Tudor 
parcă se asteptase la acest desnodământ. El nu zise nimic, 
ci numai eşi în balcon, şi aruncând o privire dispretuitoare 
oamenilor săi, le zise: „Sângele meu asupra voastră şi asu- 
pra copiilor voştri“. Pandurii cu capetele plecate, tăcură ; pă- 
rea că un regret fierbinte îi coprinsese pe toţi de laşitatea 
comisă, dar era prea târziu. Colosul era învins. Nici un mur- 
mur nu eşi din buzele sale. Părea că nu mai simte nimic. 
Un dezgust adânc de laşitatea omenească şi de micimea de 
suflet a maselor ignorante, stăpânea întreaga-i fintá. El simţi 
atunci în inima-i arsă, amărăciunea dureroasă ce-ţi lasă pră- 
busirea vre-unui plan gigantic, pentru a cărui realizare jert- 
feşti viaţa ta întreagă. Moralmente, Tudor nu mai exista. 
Dacă scopul măreț pentru care luase armele era zádárnicit, 
atunci ce-i mai păsa de era viu ori mort. Dus la Ipsilante, 
acesta in laşitatea-i nemárginitá, îl supuse tuturor umiliri- 
lor, apoi puse de-i tăiâ capul. 

Şi astfel muri Tudor ca un martir pentru binele poporului 
pe care îl iubise şi căruia se jertfise. Figura lui mândră şi 
firea-i nestrămutată a muiat până şi inimile cele mai nesim- 
titoare ale oamenilor săi. Amărâţi de greşeala lor neiertată, 
ei nu mai voiră a trece în partea lui Ipsilante, ci preferará 
a se întoarce la vetrele lor, ducând în ei imaginea falnică a 
„aceluia pe cari ei nu lau înţeles. 


Trei luni a durat aproape revoluția lui Tudor Vladimirescu ; 
începuse la 19 Februarie, cu moartea lui Şuţu şi se sfârşi 

cu moartea eroului în ziua de 17 Maiu, trei zile după pleca- 
rea sa din Bucureşti. In răstimpul acesta scurt, câtă activitate 
rodnică n'a desfăşurat în serviciul cauzei pe care o îmbră- 
tisase, şi ce pătrundere adâncă şi minunată n'a arătat în tot 
întregul ei! 

Ca tip de revoluţionar, Tudor este una din figurile cele 
mai interesante din istoria. noastră. Eşit din sânul poporului 
într'o vreme nenorocită, el îi cunoscuse de timpuriu păsurile 
şi suferinţele, şi-şi simţi inima adânc rănită. Gânduri de îm- 
potrivire si de scuturare îi zbuciumase creerul. Mántuirea tá- 
ranului din robia stráinului apásátor fu deci prima si neín- 
cetata sa preocupare, care îl va împinge pe calea revoluti- 
unii. Intrat în luptă în contra asupritorilor, de la început el 
şi-a dat seama că răscoala lui n'are nimic comun cu aceea 
a Grecilor şi că ar fi expus zadarnic tara lui răzbunării tur- 
ceşti, dacă ar fi luat parte la eteria grecească. 

Cu timpul însă Tudor se convinse că mântuirea aceasta 
a poporului de asupritori nu va fi nici odată posibilă, câtă 
vreme vor exista Domni fanarioți şi o domnie fanariotă. E- 
teria îi deschisese ochii, el întrevăzu prăpastia adâncă în 
care era să fie azvârlit poporul român de câtre un ciung şi 
las Ipsilante şi de cáti-va grecotei cu dorul de patridă! Si 
atunci, mişcarea lui Tudor intră în o nouă fază, mult mai 
cuprinzătoare : răsturnarea domniei fanariote şi alungarea Gre- 
cilor din ţară. Această mare idee îl munci pe Tudor până 
în ultimele sale momente. Nobilă şi frumoasă idee, care în- 
coltise în inimele tuturor, dar pe care pentru prima oară cerca 
s'o realizeze Tudor Vladimirescu. Şi dacă mai trăia câte-va zile 
numai, marele nostru Tudor ar fi văzut cu ochii săi rezul- 
tatul glorios al mişcării sale : omorâtorii săi îşi căpătară răs- 
plata meritată, iar tara scăpă de domnia Fanariotilor. 

Ca revoluţionar, Tudor poate fi pus cu drept cuvânt, doam- 
nelor şi domnilor, printre marii revoluționari idealişti. Şi în- 
tradevăr un merit foarte mare al lui este de a fi voit, îm- 

potriva principiului mai tuturor revolutiunilor, să aducă la 
îndeplinire cauza sa pe cale pacinică, iar nu prin vărsare de 
sânge. El ştia că ori-ce încercare sângeroasă va fi în dauna 
tárei sale şi a miscárei ce întreprinsese. lată de ce îl ve- 
dem pe Tudor la Craiova atrăgând în partea sa pe adver- 
sari numai cu puterea cuvântului său, în loc de a se scălda 
în sângele lor, iar la Bucureşti rugând pe boieri şi norod 
a se uni cu dínsul şi a lupta pentru dezrobirea comună. 
Până si pe Ipsilante, duşmanul său cel mai mare, el îl o- 
croteşte deocamdată şi nu intră în luptă cu dânsul, numai 
pentru a scăpa pe bietii Bucureşteni de nenorocirile unei a- 
semenea încercări sângeroase. Idealul lui Tudor a rămas deci 
nepătat până la sfârşit. 

Al doilea merit al său e marea dragoste ce o avea pen- 
tru popor şi care covârşea în inima lui toate celelalte sen- 
timente. Pentru popor se sculase, pentru dezrobirea lui voia 
să moară. Pe poartă n'a încetat un moment s'o incredinteze 
de supunere şi de motivele ce lau îndemnat să se ridice, 
pentru ca nu cumva poporul lui iubit să aibă a suferi o nă- 
vălire păgubitoare. Bucureştiii au scăpat de focul eteriei nu- 
mai graţie lui Tudor, care a ferit oraşul de acea pacoste în- 
grozitoare. Şi tot dragostea de popor la hotărât, cu inima 
zdrobită şi poate chiar cu presimtimántul trist şi grabnic al 
sfârşitului său, să părăsească acest oraş pentru a-l scăpa de 
răzbunarea Turcilor. Căci părăsind Bucureştii, Tudor ştia 
foarte bine că opera-i de regenerare, începută cu atâta gre- 
utate şi sacrificii, se evapora, se stingea, de oare-ce afară din 
capitala tárei nu mai era cu putinţă a o continua şi a duce 
la împlinire.. Dar ce era să facă? In ignoranta şi slăbiciu- 
nea ei, poporimea din oraş îl rugase cu lacrimi în ochi să 
plece, căci unde putea ea înţelege marea idee ce nutria i- 
nima revoluționarului !—şi Tudor a plecat. lată de ce îl ve- 
dem mai târziu pe Tudor, în lagărul său de la Goleşti, trist, 
abătut şi pierdut în gânduri, zile întregi chibzuind în tăcere 

cum ar putea, înainte de a muri, să împlinească planul ce 
concepuse, de a vedea scăpat de un jug asupritor pe iu- 
bitul lui popor, pentru al cărui bine îşi sacrificase avutul 
şi viaţa sa întreagă. 

Şi urmărind cu prețul vietei sale împlinirea misiunii sfinte 
căreia se devotase, Tudor a căutat să ferească mişcarea lui 
de la abateri nelegiuite, căci el doria tainica îndreptare a re- 
lelor pe o cale umanitară, iar nu pe calea exceselor şi a 
răzbunărilor sângeroase. Acesta este al treilea merit al lui 
Tudor şi chiar cel mai mare, dacă luăm în seamă că mai 
toate revolutiunile s'au potolit cu sânge omenesc. Idealul 
lui Tudor era de a dobândi printr'o manifestatiune impună- 
toare dar pacinică, ceeace un altul ar fi căutat să dobân- 
dească pe calea răzbunării. Acest ideal trupele nu lau în- 
teles şi de aci ruptura între ele şi Tudor. El, din fire îndu- 
rător şi blând, pedepsea cu moarte ori-ce călcare sau aba-- 
tere de la scopul ce urmária. Se poate ca această severitate 
a lui Tudor să fi întrecut ori-ce margine, dar cine ştie câte 
lupte interne mau zbătut cugetul lui, de teamă că iertând 
jafurile lor, ei să nu le înmulțească şi înmulţindu-le să nu 
compromitá marea operă începută cu atâtea jertfe. El ştia, 
că gloatele se ţin în frâu cu o mână de fier, dar el uita că 
gloatele sunt mai totdeauna rázbunátoare! Această severi- 
tate nemărginită dar justă, a fost şi cauza peirei sale repezi. 

Da, doamnelor şi domnilor, Tudor a perit jertfă dragostei 
netármurite pentru popor, jertfă devotamentului său sublim 
pentru scopul măreț şi umanitar ce a urmărit. Şi a perit cu 
amărăciunea în suflet, că n'a putut realiza în viaţă fiind acest 
frumos ideal, că n'a putut vedea înaintea morţii dezrobirea 
poporului pentru care se jertfise. Tudor a murit, dar opera 
lui. nu s'a stins cu dínsul. El a fost ultima victimă a regi- 
mului fanariotic, căci pe mormântul lui s'a plămădit rege- 
nerarea poporului său, mântuit dintro robie seculară. 

Şi întradevăr o mişcare atât de sinceră şi de impunătoare 

ca acea a lui Tudor, expresiune adâncă a unui neam întreg, 
care nu cerea de cât dezrobirea de sub jugul nefast al u- 
nui neam străin, a uimit până şi pe străini. Poarta a fost 
cea dintâi a recunoaşte, de o parte dreptatea mişcării lui 
Tudor şi de alta influența fatală si perfidia nemárginitá a è- 
lementului fanariot. Fără revoluţia lui Tudor, cererile Româ- 
nilor ar fi fost nesocotite de Turci; dar când văzută, tă un 
neam întreg pe cale pacinică cere, prin glasul unui Sifigur 
om, restatornicirea vechei sale stări, ei ne-au admirat pte- 
cum ne-au admirat toţi străinii de pe acea vreme; şi admi: 
rându-ne, s'au grăbit a împlini cererea noastră. 

Domnia fanariotă a încetat, cea pământeană i-a luat lo- 
cul. O eră de renaştere începu. Această renaştere Tudor a 
rescumpărat-o cu sângele său, lui i-o datorăm. lată de ce, doam- 
nelor şi domnilor, revoluția lui Tudor Vladimirescu e de o 
însemnătate atât de mare în mişcarea noastră de regenerare, 
` şi de ce porneşte de la dînsa o nouă perioadă în istoria. 
neamului românesc. 

